joelniklaus/EU_Wikipedias huggingface dataset:
Doména (TCP/IP)

Doména (ak ide o internet, tak aj internetová doména) je v komunikačných sieťach založených na TCP/IP (t. j. napríklad na internete) spojená skupina počítačov a prístrojov, ktoré podľa adresy IP (ktorá môže byť nahradená menom) patria do rovnakej časti siete. Meno pridelené doméne sa volá meno domény alebo názov domény alebo doménové meno ().  Ak meno domény obsahuje aj všetky vyššie mená domény (a teda jednoznačne označuje daný uzol doménového stromu), nazýva sa aj presne stanovené meno domény (). Ako meno domény/názov domény/doménové meno v užšom zmysle () sa často označuje presne stanovené meno domény len na úrovni zobrazenej na web stránke. Napríklad na web stránke http://www.example.org/domains/example je meno domény v užšom zmysle www.example.org.

Príklad (http://www.example.org):
 org je doména/meno domény/presne stanovené meno domény prvej (najvyššej, teda písmená vpravo za bodkou) úrovne. Doména najvyššej úrovne obsahuje buď: 
 dve písmená – kód krajiny napr. .sk pre Slovensko
 tri alebo viac písmen pre všeobecné domény ako napríklad .com () pre komerčné organizácie, .org () pre neziskové organizácie a pod.
 example je doména/meno domény druhej úrovne; example.org je presne stanovené meno domény druhej úrovne
 www je doména/meno domény tretej úrovne; www.example.org je presne stanovené meno domény tretej úrovne (a meno domény v užšom zmysle)

Systém názvov domén (domain name system, skr. DNS) je distribuovaná databáza, ktorá obsahuje korešpondencie medzi menom hostiteľa (t. j. menom domény v užšom zmysle) a prislúchajúcou adresou IP. Príslušný server, ktorý priraďuje meno hostiteľa k IP adrese (alebo naopak), sa nazýva server názvov domén (domain name server, skr. takisto DNS). Služba priraďovanie mena hostiteľa () k IP adrese hostiteľa (aj naopak) sa nazýva služba názvov domén (domain name service, skr. takisto DNS).

Národnú doménu najvyššej úrovne pre Slovensko .sk spravuje spoločnosť SK-NIC. Tá umožňuje zaregistrovať (a zaplatiť) si doménu druhej úrovne na Slovensku. Zvyčajne však túto službu spolu s inými (napr. webhosting) sprostredkujú poskytovatelia internetového pripojenia (). Doménu alebo domény tretej úrovne vytvára majiteľ (správca) domény druhej úrovne.

Pozri aj 
 .sk
 Presne stanovené meno domény
 Doména najvyššej úrovne 
 Webhosting

Referencie 

Internet
Katharine Hepburnová

Katharine Houghton Hepburnová (* 12. máj 1907, Hartford, Connecticut, USA – † 29. jún 2003, Old Saybrook, Connecticut) bola hviezda amerického filmu a divadla, známa svojím dôvtipom, novoanglickou vznešenosťou a divokou nezávislosťou. 

Táto legenda filmového plátna je držiteľkou najväčšieho počtu Oscarov za najlepší ženský herecký výkon a to štyroch. Celkovo bola nominovaná na túto cenu dvanásťkrát, čo bolo najviac až do roku 2003, keď Meryl Streepová bola nominovaná po trinásty raz za film Adaptácia. Hepburnová získala v roku 1975 cenu Emmy za hlavnú úlohu v televíznom filme Love Among the Ruins a počas svojej hereckej kariéry bola nominovaná na ďalšie štyri Emmy. V roku 1999 ju Americký filmový inštitút označil za najväčšiu americkú herečku všetkých čias.

Jej dlhoročným osobným i pracovným partnerom bol americký herec Spencer Tracy.

Má hviezdu na Hollywoodskom chodníku slávy.

Filmografia (výber)

Iné projekty

Externé odkazy 
 
 
 "One Life: Kate, A Centennial Celebration". Online exhibition from the National Portrait Gallery, Smithsonian Institution
 Katharine Hepburn Papers, circa 1854–1997 and undated, held by the Billy Rose Theatre Division, New York Public Library for the Performing Arts
 Biografie bei der Besserwisserseite/W-Akten
 Bericht von Heribert Roth, Tagesthemen, 30. Juni 2003
 „Katharine Hepburn, Spirited Actress, Dies at 96“, New York Times, 29. Juni 2003 (englisch)
 „Hollywoods letzte Herrscherin“, Der Spiegel, 28/2003

Divadelné herečky USA
Filmové herečky USA
Televízne herečky USA
Držiteľky ceny BAFTA za najlepšiu herečku v hlavnej úlohe
Držitelia Oscara za najlepší ženský herecký výkon v hlavnej úlohe
Držiteľky ceny Emmy za najlepší ženský herecký výkon (komédia)
Hollywoodsky chodník slávy
Osobnosti USA anglického pôvodu
Ateisti USA
Osobnosti z Hartfordu (Connecticut)
Danny DeVito

Danny DeVito (* 17. november 1944, Neptune, New Jersey, USA) je americký filmový herec, režisér a na Oscara nominovaný filmový producent známy svojou malou postavou (152 cm). Narodil sa ako Daniel Michael DeVito v malom americkom štáte New Jersey. Jeho rodičia sú taliansko-americkí katolíci. Vyštudoval vysokú školu v Asbury Parku. 

DeVito sa stal slávnym v Spojených štátoch vďaka hodnovernému portrétu svojej televíznej postavy „Louie De Palmy“ v populárnej ABC / NBC televíznej sérii – Taxi (1978–1983). Pretože však tento sitcom nebol široko distribuovaný do zahraničia, vo väčšine ostatných krajín je známy primárne svojou prácou na celovečerných filmoch.

Filmografia 
 2005 – Buď cool (Be Cool)
 2004 – Christmas in Love (Zamilované Vianoce)
 2003 – Veľká ryba (Big Fish)
 2003 – Čokoľvek (Anything Else)
 2002 – Smoochy (Death to Smoochy)
 2001 – Posledná lúpež (Heist)
 2001 – Čo horšieho sa môže stať (What´s the Worst That Could Happen?)
 2000 – Podvodníci (Screwed)
 2000 – 460 podozrivých (Drowning Mona)
 1999 – Bomba kšeft (Big Kahuna, The)
 1999 – Smrť panien (Virgin Suicides, The)
 1999 – Muž na mesiaci (Man on the Moon)
 1997 – L.A.- Utajené skutočnosti (L. A. Confidential)
 1997 – Čarodejník (Rainmaker, The)
 1996 – Mars útočí! (Mars Attacks!)
 1996 – Matilda 
 1995 – Chyťte ho! (Get Shorty)
 1994 – Junior 
 1994 – Zobuďte sa, vojaci! (Renaissance Man)
 1993 – Medveď Jack (Jack the Bear)
 1993 – Pozri, kto to hovorí 3 (Look Who's Talking Now)
 1992 – Batman sa vracia (Batman Returns)
 1992 – Hoffa
 1991 – Peniaze iných (Other People´s Money)
 1989 – Vojna Roseovcov (War of the Roses)
 1988 – Dvojičky (Twins)
 1987 – Vyhoď mamu z vlaku  (Throw Momma from the Train)
 1987 – Konkurenti (Tin Men)
 1986 – Bezcitní ľudia (Ruthless People)
 1986 – Chytráci (Wise Guys)
 1985 – Honba za klenotom Nílu (Jewel of the Nile, The)
 1984 – Johnny Dangerously
 1984 – Honba za diamantom (Romancing the Stone)
 1983 – Cena za nežnosť (Terms of Endearment)
 1975 – Prelet nad kukučím hniezdom (One Flew Ower the Cuckoo´s Nest)

Iné projekty

Externé odkazy 
 
 

Filmoví herci USA
Filmoví režiséri USA
Filmoví producenti USA
Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Držitelia ceny Emmy
Osobnosti USA talianskeho pôvodu
Osobnosti z New Jersey
Pyramída

Pyramída v architektúre je historicky monumentálna staroegyptská hrobka v tvare pravidelného kvadratického ihlana, ako aj jej podobný útvar (niekedy s iným účelom) v predkolumbovskej Amerike a inde na svete; dnes veľká stavba v tvare pravidelného kvadratického ihlana.

Pyramídy ako historické stavby 
 Egypt: pozri Egyptské pyramídy
 Blízky východ: zikkurat (stupňovitá pyramidálna stavba s vonkajším schodiskom a chrámom na vrchole)
 Európa: pyramída sa uplatnila v období antiky, napodobňujúc v menších rozmeroch egyptské pyramídy. Príkladom je pyramída-mauzóleum bohatého patrícija Caia Cestia postavená medzi rokmi 18 – 12 pred Kr. v Ríme. 
 Čína a Japonsko: Pyramída sa uplatňuje ako nákladná reprezentačná hrobka vládcu, ktorý je pochovaný najčastejšie v jej blízkosti. Materiálom je vačšinou kombinácia (nepálená) tehla-hlina.
 Latinská Amerika: Pyramídy poznáme v kultúrach Inkov, Mayov aj Aztékov.
 Kanárske ostrovy: pozri Pyramídy v Güímare

Pyramídy ako moderné stavby 

 Pyramide du Louvre – sklenená vstupná pyramída a dve bočné pyramídy, tzv. obrátená pyramída v novom vstupe
 Slovenský rozhlas – tzv. obrátená pyramída vybudovaná medzi rokmi 1969 – 1984
 Hotel Luxor a Kasíno Luxor v Las Vegas – 2/3 zmenšenina Veľkej pyramídy v Gíze vybudovaná v roku 1993

Galéria

Pozri aj 
 Archeológia
 Egypt
 Starovek

Iné projekty

Externé odkazy 
 Referát o pyramídach
 7 divov sveta – pyramídy v Gíze

Archeológia
Stavby
Hrobky
História
Pásmo Gazy

Pásmo Gazy (, angl. Gaza Strip) je úzky pruh zeme na pobreží Stredozemného mora, severovýchodne od Sinajského polostrova. Nachádza sa tu najväčšie mesto pod palestínskou správou - mesto Gaza. Druhé najväčšie je mesto Rafah. 

Pásmo Gazy je výnimočné tým, že je to jedna z najhustejšie obývaných oblastí v regióne, de iure ale nie je časťou žiadneho zvrchovaného štátu. Spolu s územiami na západnom brehu Jordánu je spravované palestínskymi autonómnymi orgánmi (od roku 1994).

Vývoj 
Koncom roku 1948 bolo pásmo Gazy obsadené Egyptom, a pod jeho správou zostalo až do roku 1967.

Po tzv. 6-dňovej vojne pripadlo Izraelu, ktorý zaviedol priamu vojenskú správu nad územím. 

Vo februári 2005 hlasovala izraelská vláda za stiahnutie izraelských síl do leta 2005, vrátane likvidácie izraelských osád a presídlenia židovských osadníkov. Po stiahnutí si Izrael ponechá pobrežnú kontrolu a pás pozdĺž hranice s Egyptom (nazývaný „Filadelfský koridor“) Vláda čelí silnej opozícii voči tomuto plánu.

Administratívne delenie 
Pásmo Gazy je rozdelené do 5 guvernorátov:
 Guvernorát Dajr al-Balah
 Guvernorát Chán Júnis
 Guvernorát Rafah
 Guvernorát Severná Gaza
 Guvernorát Gaza

Hraničné priechody 
 Izrael
 hraničný priechod Erez
 hraničný priechod Karni
 hraničný priechod Kerem Šalom
 hraničný priechod Kisufim
 hraničný priechod Sufa

 Egypt
 hraničný priechod Rafah

Pozri aj 
 Arabsko-izraelské vojny

Palestínske autonómne územia
Alebo

Alebo je priraďovacia spojka, ktorou sa v matematike obvykle označuje výroková spojka disjunkcia. V hovorovom jazyku sa však väčšinou zvykne používať  vo význame nonekvivalencie.

Pozri aj 
 Disjunkcia

Externé odkazy 
 Disjunkcia na http://www.oskole.sk 

Logika
Disjunkcia (výroková spojka)

Logická disjunkcia (používa sa pre ňu symbol ∨) je výroková spojka, ktorej hodnota je pravda práve vtedy, keď aspoň jeden zo vstupných operandov je pravda.

Dva výroky spojené disjunkciou tvoria výrok (nazývaný aj disjunkciou týchto dvoch výrokov), ktorý je pravdivý práve vtedy, ak je pravdivý aspoň jeden zo spájaných výrokov. V hovorovom jazyku sa väčšinou vyjadruje spojkou alebo.

Disjunkcia viacerých výrokov (množiny výrokov) je pravdivá práve vtedy, ak je pravdivý aspoň jeden z týchto výrokov. Disjunkcia prázdnej množiny výrokov sa považuje za nepravdivý výrok.

Pozri aj 
 Konjunkcia
 Implikácia
 Negácia

Externé odkazy 
 Výroková logika Logické hádanky, na ktorých riešenie treba využiť logické operácie.
 Disjunkcia na  pohodovamatematika.sk 

Logika
Konjunkcia (logika)

Logická konjunkcia (používa sa pre ňu symbol ∧) je výroková spojka. 

Dva výroky spojené konjunkciou tvoria výrok (nazývaný aj konjunkciou týchto dvoch výrokov), ktorý je pravdivý práve vtedy, ak sú pravdivé obidva spájané výroky. V hovorovom jazyku sa väčšinou vyjadruje spojkou a.

Konjunkcia viacerých výrokov (množiny výrokov) je pravdivá práve vtedy, ak je pravdivý každý z týchto výrokov. Konjunkcia prázdnej množiny výrokov sa považuje za pravdivý výrok.

Pozri aj 

 Disjunkcia
 Implikácia
 Ekvivalencia
 Negácia

Externé odkazy 
 Konjunkcia na  pohodovamatematika.sk 

Logika
Disjunkcia

Disjunkcia môže byť:
 všeobecne: rozpojenie, rozlúčenie (dvoch vecí) a pod.
 v logike: 
 spojenie navzájom sa vylučujúcich, ale tomu istému druhu prislúchajúcich (teda v rozsahu vyššieho pojmu k sebe patriacich) pojmov (napr. muž-žena), pozri disjunktné pojmy
 operácia spojenia dvoch výpovedí vylučujúcim disjunktorom alebo nevylučujúcim disjunktorom, resp. výsledok tejto operácie (čiže disjunktívny výraz, zložený výrok), pozri disjunkcia (operácia)
 v užšom zmysle len nevylučujúca disjunkcia
 v matematike
v matematickej logike: disjunktor (teda spojka, pomocou ktorej sa uskutočňuje disjunkcia)
v teórii množín: disjunktnosť, pozri pod disjunktná množina
 v genetike: oddelenie sa od seba dcérskych chromozómov, pozri disjunkcia (genetika)
 v ekológii: hiát, pozri hiát (ekológia)
 v jazykovede: vylučovací vzťah, rozluka
Kathy Batesová

Kathy Batesová (* 28. jún 1948, Memphis,Tennessee, USA) je americká filmová herečka, režisérka a producentka.

Filmografia (výber)
 2013–súčasnosť – American Horror Story
 2011 – Polnoc v Paríži (Midnight in Paris)
 2008 – Deň, keď sa zastavila Zem (Day the Earth Stood Still, The)
 2008 – Núdzový východ ( Revolutionary Road)
 2007 – P.S.: Milujem ťa (P.S. I Love You)
 2007 – Pán včielka (Bee Movie)
 2006 – Lemra lemravá ( Failure to Launch)
 2002 – O Schmidtovi  (About Schmidt)
 2002 – Vážka (Dragonfly)
 2001 – Štvanci Ameriky (American Outlaws)
 1998 – Farby moci  (Primary Colors)
 1998 – Roznášač vody  (Waterboy, The)
 1997 –  Titanic
 1996 – Diabolská lesť  (Diabolique)
 1995 – Dolores Claiborneová  (Dolores Claiborne)
 1995 – Angus
 1992 – Predohra k bozku  (Prelude to a Kiss)
 1992 – Tiene a hmla (Shadows and Fog)
 1992 – Svadba alebo pohreb (Used People)
 1991 – Smažené zelené paradajky (Fried Green Tomatoes)
 1990 – Misery nechce zomrieť  (Misery)
 1990 – Biely palác (White Palace)
 1988 – Arthur 2:Na mizine  (Arthur 2:On the Rocks)
 1978 – Na slobode  (Straight Time)

Iné projekty

Externé odkazy 
 
 Kathy Bates na filmklub.sk

Filmové herečky USA
Televízne herečky USA
Filmové režisérky USA
Filmoví producenti USA
Držitelia Oscara za najlepší ženský herecký výkon v hlavnej úlohe
Držiteľky ceny Zlatý glóbus za najlepší ženský herecký výkon (dráma)
Držiteľky ceny Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme
Držitelia ceny Emmy
Držitelia Critics' Choice Movie Awards
Hollywoodsky chodník slávy
Osobnosti z Memphisu (Tennessee)
Držitelia Screen Actors Guild Award
Blázni ako za mlada

Blázni ako za mlada je hudobná komédia o fiktívnej skupine Strange Fruit.

V roku 1977 sa rozpadli a o dvadsať rokov sa stretávajú.
Zostarnutí rockeri si chcú zahrať na hudobnom festivale vo Wisbechu a pripomenúť si lepšie časy.

Nespokojní s terajším životom sa vydavajú na turné s obavami,ako ich príjme súčasné publikum. Nemajú čo stratiť – spevák Ray Bill Nighy je závislý od bohatej manželky, klávesista Tony Stephen Rea predáva na Ibize kondómy, basgitarista, skladateľ a spevák Les Wickes Jimmy Nail je pokrývačom, bubeník Beano Timothy Spall večne prenasledovaný daňovým úradom pracuje ako záhradník a Brian Bruce Robinson, frontman skupiny sa vraj predávkoval drogami.

Externé odkazy
 Blázni ako za mlada na filmklub.sk

Britské filmy
Filmy podľa názvu
Filmy z 1998
Štefan Sečka

Mons. ThDr. Štefan Sečka, PhD. (* 6. júl 1953, Spišský Štvrtok† 28. október 2020, Levoča) bol slovenský rímskokatolícky diecézny biskup Spišskej rímskokatolíckej diecézy.

Životopis 
Maturoval v roku 1971 na SVŠ v Spišskej Novej Vsi. Ordinovaný bol 6. júna 1976. Pôsobil ako kaplán v Spišskej Novej Vsi (19781980) a v Dolnom Kubíne (19801984). V roku 1984 sa stal správcom farnosti v Liptovských Revúcach a v roku 1990 vicerektorom Kňazského seminára biskupa Jána Vojtaššáka a odborným asistentom na Teologickom inštitúte Cyrilometodskej bohosloveckej fakulty UK v Bratislave. Za pomocného biskupa spišskej diecézy ho vymenoval pápež Ján Pavol II. dňa 28. júna 2002 a zveril mu titulárne sídlo Sita. 

Vysvätený na biskupa bol 27. júla 2002 v Spišskej Kapitule v Spišskom Podhradí. Hlavným konsekrátorom bol vtedajší spišský diecézny biskup Mons. František Tondra. Spolusvätiteľmi boli Mons. Henryk Józef Nowacki, apoštolský nuncius v SR a Mons. Alojz Tkáč, košický arcibiskup metropolita.

Dňa 4. augusta 2011 bol vymenovaný pápežom Benediktom XVI. za nástupcu Mons. Františka Tondru na spišskom biskupskom stolci. Úrad spišského diecézneho biskupa kánonicky prevzal 10. septembra pri svätej omši v Katedrále svätého Martina v Spišskej Kapitule. Jeho biskupským heslom je: „Crux Christi perficiat nos“ (Kristov kríž nech nás zdokonalí).

Dňa 24. júna 2020 na Slávnosť Narodenia sv. Jána Krstiteľa v Katedrále sv. Martina v Spišskej Kapitule spolu s apoštolským nunciom na Slovensku Mons. Giacomom Guidom Ottonellom a emeritným spišským pomocným biskupom Mons. Andrejom Imrichom vysvätil nového spišského pomocného biskupa Mons. Jána Kuboša.

Dňa 28. októbra 2020 o tretej ráno zomrel v levočskej nemocnici po dlhodobých zdravotných problémoch so srdcom a krátkej hospitalizácii. Pochovaný bol 3. novembra 2020 v blízkosti Katedrály sv. Martina na Spišskej Kapitule, pohrebné obrady vykonal arcibiskup Mons. Stanislav Zvolenský, predseda Konferencie biskupov Slovenska.

Referencie

Iné projekty

Externé odkazy 
 Rozhovor pre rádio Lumen 16. januára 2019

Biskupi Spišskej diecézy
Vyučujúci na Rímskokatolíckej cyrilometodskej bohosloveckej fakulte Univerzity Komenského v Bratislave
Konferencia biskupov Slovenska
Osobnosti zo Spišského Štvrtka
Vladimír Filo

Mons. Doc. ICLic. PhLic. Vladimír Filo (* 15. január 1940, Gáň – † 18. august 2015, Nitra) bol slovenský rímskokatolícky duchovný, emeritný biskup rožňavský.

Životopis 
Vladimír Filo študoval na Rímskokatolíckej cyrilometodskej bohosloveckej fakulte v Bratislave. Za kňaza bol vysvätený 25. júla 1962. Pôsobil ako kaplán postupne v Senci, Trnave, Kolárove a Nových Zámkoch. V roku 1966 bol ustanovený za ceremonára na biskupskom úrade v Trnave. Odtiaľ, v roku 1968, bol vyslaný na štúdiá do Ríma. Od roku 1976 bol správcom farnosti Veľký Cetín. Za pomocného biskupa trnavskej arcidiecézy ho vymenoval pápež Ján Pavol II. dňa 17. marca 1990 a zveril mu titulárne sídlo Thucca v Mauritánii. Vysvätený na biskupa bol 16. apríla 1990 v Trnave. V rokoch 1990 a 1991 bol rektorom Kňazského seminára Sv. Cyrila a Metoda v Bratislave a od roku 1990 do 1998 prednášal ako profesor cirkevné právo na Rímskokatolíckej cyrilometodskej bohosloveckej fakulte Univerzity Komenského v Bratislave. Súčasne od roku 1992 vykonával funkciu súdneho vikára cirkevného súdu. Bol tiež predsedom Slovenskej liturgickej komisie.

Biskup 
23. novembra 2002 bol menovaný za biskupa koadjútora pre rožňavskú diecézu. Po nástupe do funkcie k jeho hlavným úlohám mala patriť správa ekonomických záležitostí diecézy a dokončenie reštitúcií. Dňa 27. decembra 2008 pápež Benedikt XVI. prijal rezignáciu biskupa Eduarda Kojnoka a Vladimír Filo sa automaticky stal diecéznym biskupom. Do úradu bol slávnostne inaugurovaný 28. januára 2009.

V júli 2013 požiadal biskup Filo saleziánov, aby opustili Rožňavu i celú diecézu. Dôvody odmietol uviesť. Saleziáni tak po 23 rokoch odišli a diecéza zostala tri roky jedinou z rímskokatolíckych diecéz na Slovensku bez ich pôsobenia. Do Rožňavy sa opätovne vrátili v septembri 2016.

Pri príležitosti dovŕšenia 75. roku života požiadal pápeža Františka v súlade s Kódexom kánonického práva o uvoľnenie z postu biskupa. 21. marca 2015 jeho odstúpenie pápež František prijal a za jeho nástupcu vymenoval Stanislava Stolárika, dovtedajšieho pomocného biskupa košickej arcidiecézy. Biskupa Vladimíra Fila poveril ako apoštolského administrátora diecézy až do prevzatia diecézy novomenovaným biskupom. Na sviatok patróna diecézy sv. Jána Nepomuckého 16. mája 2015 bol novomenovaný biskup slávnostne uvedený do úradu a  Vladimír Filo sa stal emeritným diecéznym biskupom Rožňavskej diecézy.

Vladimír Filo zaopatrený kresťanskými sviatosťami umrel 18. augusta 2015 o 22. hodine a 20. minúte v nitrianskej nemocnici. Posledná rozlúčka sa konala v Trnave, v katedrále sv. Jána Krstiteľa 24. augusta 2015. Následne bol, podľa vlastného želania pochovaný vo svojej rodnej obci Gáň.

Referencie

Externé odkazy 
 Vladimír Filo na stránke biskupstva Rožňava
 

Osobnosti z Gáňa
Biskupi Rožňavskej diecézy
Biskupi Trnavskej diecézy
Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Vyučujúci na Rímskokatolíckej cyrilometodskej bohosloveckej fakulte Univerzity Komenského v Bratislave
Dekani Rímskokatolíckej cyrilometodskej bohosloveckej fakulty Univerzity Komenského v Bratislave
Konferencia biskupov Slovenska
Michelle Pfeifferová

Michelle Pfeifferová (* 29. apríl 1958, Santa Ana, Kalifornia, USA) je americká herečka a speváčka.

Filmografia 
 1980 - The Hollywood Knights
 1980 - Falling in Love Again
 1981 - Charlie Chan and the Curse of the Dragon Queen
 1982 - Pomáda 2 (Grease 2)
 1983 - Zjazvená tvár (Scarface)
 1985 - Into the Night
 1985 - Jastrabia žena (Ladyhawke)
 1986 - Sweet Liberty
 1987 - Čarodejnice z Eastwicku (The Witches of Eastwick)
 1987 - Amazon Women on the Moon
 1988 - Married to the Mob
 1988 - Tequila Sunrise
 1988 - Nebezpečné známosti (Dangerous Liaisons)
 1989 - The Fabulous Baker Boys
 1990 - Ruský dom  (The Russia House)
 1991 - Frankie a Johnny (Frankie and Johnny)
 1992 - Batman sa vracia (Batman Returns)
 1992 - Pole lásky   (Love Field)
 1993 - Vek nevinnosti (The Age of Innocence)
 1994 - Vlk (Wolf)
 1995 - Nebezpečné myšlienky  (Dangerous Minds)
 1996 - Up Close & Personal 1996 - To Gillian on Her 37th Birthday 1996 - Perfektný deň (One Fine Day)
 1997 - A Thousand Acres 1998 - Princ egyptský (The Prince of Egypt) (hlas)
 1999 - The Deep End of the Ocean 1999 - A Midsummer Night's Dream 1999 - Náš príbeh (The Story of Us)
 2000 - Pod povrchom (What Lies Beneath)
 2001 - I Am Sam 2002 - Biely oleander (White Oleander) 
 2003 - Sinbad: Legend of the Seven Seas (hlas) 
 2005 - Chasing Montana''

Iné projekty

Externé odkazy 
 

Filmové herečky USA
Televízne herečky USA
Držiteľky ceny BAFTA za najlepšiu herečku vo vedľajšej úlohe
Držiteľky ceny Zlatý glóbus za najlepší ženský herecký výkon (dráma)
 Hollywoodsky chodník slávy
Osobnosti z Kalifornie
Osobnosti USA holandského pôvodu
Osobnosti USA írskeho pôvodu
Osobnosti USA nemeckého pôvodu
Osobnosti USA švédskeho pôvodu
Castrológia

Castrológia al. kastrológia (z lat. slova castrum - hrad), disciplína integrujúca humanitné vedné odbory zaoberajúce sa štúdiom hradov a fenoménom súvisiacim s ich existenciou. 

Castrológia integruje skúmania:
archeológie (špecificky medieválnej archeológie)
historickej vedy (špecificky mediavalistiky)
architektúry (špecificky dejiny architektúry)
dejín umenia (štúdium ikonografie - zobrazenia hradov na freskách, obrazoch a pod.)
etnografie a etnológie (vzťah obyvateľov podhradia a hradu, slávnosti, hrad v ľudovej kultúre a pod.)
religionistiky (ľudové povery viažúce sa k hradom, lúpežným rytierom, bielym paniam a pod.)

Pozri aj 
kastel
burgus
hradisko (archeológia)
hrad
hrádok (stavba)
pevnosť (stavba)
zámok

Externé odkazy 

Castrum - fortalicium - 
Hrady, zámky a kaštiele na Slovensku - 
Hrady na Slovensku - 
Sprístupnené hrady, zámky a kaštile s expozíciami (múzeá) - 

Archeológia
Hrady a zámky
Dejiny podľa predmetu
Pearl Harbor (film)

Pearl Harbor je film z roku 2001 režiséra Michaela Baya.

Externé odkazy 
 
 Pearl Harbor-oficiálna stránka
 

Filmy z 2001
Filmy podľa názvu
Filmy USA
Vojnové filmy
Filmy s tematikou druhej svetovej vojny
Filmy režírované Michaelom Bayom
Nitrianska diecéza

Biskupstvo Nitra alebo Nitrianska diecéza, v úradnom styku Rímskokatolícka cirkev Biskupstvo Nitra je rímskokatolícka diecéza na Slovensku so sídlom v Nitre. Je prvou diecézou zriadenou na území Slovenska. Bola zriadená už v roku 880 počas existencie Veľkomoravskej ríše, jej prvým biskupom bol Viching. 

Jej osud po zániku Veľkej Moravy nie je známy, zdá sa, že zanikla. Okolo roku 1110 bola obnovená vyčlenením z Ostrihomského arcibiskupstva. 

V súčasnosti je metropolou Nitrianskej diecézy Bratislavská arcidiecéza. Jej rozloha je , tvorí ju 17 dekanátov.

Biskupi

Diecézny biskup 
 Viliam Judák, diecézny biskup

Pomocní biskupi 
 Peter Beňo, pomocný biskup (zatiaľ menovaný)

Bývalí pomocní biskupi 
 František Rábek, pomocný biskup v r. 19912003, vymenovaný 20. januára 2003 za vojenského ordinára 
 Marián Chovanec, pomocný biskup v r. 19992012, vymenovaný 20. novembra 2012 za banskobystrického diecézneho biskupa

Zoznam nitrianskych biskupov

Dekanáty 
Dekanáty diecézy sú v mestách:
 Bánovce nad Bebravou
 Bošany
 Hronský Beňadik
 Lužianky
 Močenok
 Nemšová
 Nitra
 Nitrianske Rudno
 Nové Zámky
 Radošina
 Šurany
 Štúrovo
 Topoľčany
 Trenčín
 Vráble
 Zlaté Moravce
 Želiezovce

Štatistika

Galéria

Referencie

Externé odkazy 
 Zdroj
 Oficiálne stránky Biskupstvo Nitra

 
Rímskokatolícke diecézy na Slovensku
Západoslovenská cirkevná provincia
Alkoholizmus

Alkoholizmus alebo etylizmus je závislosť na alkohole (chem. etanole).

Symptómy 
 silná potreba piť alkohol
 strata sebakontroly (neschopnosť prestať)
 fyzická závislosť a abstinenčné symptómy
 tolerancia (nemožnosť stať sa opitým)

Výskyt 
Alkoholová závislosť patrí k najrozšírenejším formám závislostí.

Z dvoch tretín severoamerickej populácie, ktorá konzumuje alkohol, 10% sú alkoholici a 6% skonzumuje viac ako polovicu všetkého alkoholu.

Príčiny 
Príčiny alkoholovej závislosti sa nedajú ľahko vysvetliť. Často sa označuje ako „choroba z nadbytku“, pretože je neznáma medzi domorodými ľuďmi pred tým, ako sú kolonizovaní.

Následky 
Dnes je alkoholizmus hlavný problém verejného zdravia v Severnej Amerike, ktorý stojí každoročne svojich obyvateľov 170 miliárd USD. Alkoholizmus je život ohrozujúca závislosť, ktorá často končí smrťou následkom chorôb orgánov ako pečeň, podžalúdková žľaza alebo obličky, ďalej následkom vnútorného krvácania, degenerácie mozgu, otravy alkoholom alebo samovraždy. Alkoholizmus je tiež hlavný prispievajúci faktor pre úrazy hlavy, dopravné nehody, násilie a prepadnutia, ako aj vedúca príčina neurologických a iných medicínskych problémov (napr. cirhóza pečene).

Neliečená alkoholová závislosť spôsobuje problémy:
 psychické (alkoholické delírium, ktoré môže spôsobiť v dvoch až piatich percentách aj smrť, alkoholická demencia, vysoká samovražednosť)
 sociálne (strata rodiny, prerušenie sociálnych väzieb a priateľov, nezamestnanosť) 
 zdravotné.

Liečba 
Cieľom liečby je úplná abstinencia a dosahuje sa kombináciou farmakologickej liečby, averzívnej liečby (cieľom je dosiahnutie odporu voči droge), psychoterapie a socioterapie (kluby abstinentov a pod.). Môže mať formu ambulantnú či ústavnú. Úspešnosť sa pohybuje v rozmedzí 40 - 60% a je vo veľkej miere podmienená ochotou spolupracovať zo strany pacienta. Liečbu je potrebné v niektorých prípadoch zopakovať.

Alkoholovú závislosť je ťažšie vyliečiť a je značne škodlivejšia než závislosť na väčšine iných návykových látok. Fyzické symptómy pri abstinencii od alkoholu vyzerajú podobne ako symptómy abstinencie od heroínu.

Referencie

Iné projekty

Externé odkazy 
 Liga za duševné zdravie

 
Duševné poruchy

Závislosť
F10 Poruchy psychiky a správania zapríčinené užitím alkoholu
K70 Alkoholická choroba pečene
T51 Toxický účinok alkoholu
Mekka

Slovo mekka (s malým m) znamená prenesene aj vytúžený cieľ, najmä významné centrum nejakého diania, ktoré je pre veľa ľudí predmetom záujmu a vytúženým cieľom návštevy.

Mekka (-slovenský normovaný názov; arab.  Makka, plný názov  Makka al-Mukarrama) je mesto v Saudskej Arábii. Je rodiskom Mohameda a je najdôležitejším pútnickým miestom islamu - pozri kába.

Poloha 

Mekka sa nachádza vo vnútrozemí, 73 km od mesta Džidda, 90 km od pobrežia Červeného mora, v nadmorskej výške

Počasie v Mekke

Referencie

Iné projekty

Externé odkazy 
 Obrázky Mekky
 Informácie o meste
 3D model Kaaby, obrázky a videá

 
Islamské pútnické miesta
Mestá v Saudskej Arábii
Hlavná postupnosť

Hlavná postupnosť Hertzsprung-Russellovho diagramu je krivka, okolo ktorej sa v diagrame nachádza väčšina hviezd. Hviezdy umiestnené na tomto páse sa nazývajú hviezdy hlavnej postupnosti alebo trpasličie hviezdy. Najchladnejší trpaslíci sú červení trpaslíci. 

Táto línia je zdôrazňovaná, pretože tak spektrálny typ, ako aj svietivosť závisia na hmotnosti hviezdy iba v nultom rade, ak spaľuje vodík – čím takmer všetky hviezdy trávia väčšinu svojho „aktívneho“ života.

Pri bližšom pohľade sa dá spozorovať, že hlavná postupnosť nie je presná čiara, ale že je trochu rozptýlená. Existuje veľa dôvodov pre túto neostrosť, najdôležitejším z nich je stále nespoľahlivosť pozorovaní, ktorá je ovplyvňovaná predovšetkým vzdialenosťou daných hviezd, ale na ktorú majú dopad aj na nevysvetlené dvojhviezdy.

Dokonca aj dokonalé pozorovania by viedli k neostrej hlavnej postupnosti, pretože hmotnosť napokon nie je jedinou hviezdnou vlastnosťou. Chemické zloženie spojené so stupňom vývoja tiež mierne posúvajú hviezdu po hlavnej postupnosti, rovnako ako blízke spoločnice, rotácia alebo magnetické polia a ďalšie. V skutočnosti existujú hviezdy s veľmi nízkym obsahov kovov (podtrpaslíci), ktorí sa nachádzajú hneď pod hlavnou postupnosťou, aj keď spaľujú vodík, a takto vyznačujú dolnú hranicu neostrosti hlavnej postupnosti zásluhou chemického zloženia.

Astronómovia občas hovoria o hlavnej postupnosti nultej éry (alebo ZAMS). Je to čiara vypočítaná počítačovými modelmi, kde sa nachádzajú hviezdy, keď začínajú vlastnú vodíkovú fúziu.

Hviezdy zvyčajne vstúpia na hlavnú postupnosť a vystúpia z nej v momente ich zrodu, resp. začiatku ich zániku.

Naše Slnko je hviezda hlavnej postupnosti už asi 4,5 miliardy rokov a zostane ňou ďalších 4,5 miliárd rokov. Keď sa v jadre minú zásoby vodíka, zväčší sa a stane sa z neho červený obor.

Údaje hlavnej postupnosti 
Uvedená tabuľka uvádza typické hodnoty hviezdy hlavnej postupnosti. Hodnoty svietivosti, polomeru a hmotnosti sú v jednotkách Slnka. Skutočné hodnoty jednotlivých hviezd sa môžu meniť v rozmedzí 20-30%. Farby hviezdnych tried udávajú približnú reprezentáciu fotografickej farby hviezdy.

Pozri aj 
 Hviezda typu O hlavnej postupnosti
 Hviezda typu B hlavnej postupnosti
 Hviezda typu A hlavnej postupnosti
 Hviezda typu F hlavnej postupnosti
 Hviezda typu G hlavnej postupnosti
 Hviezda typu K hlavnej postupnosti
 Hviezda typu M hlavnej postupnosti

Zdroj 

 

Hertzsprung-Russellova klasifikácia
 
Vývoj hviezd
Progres 2

Progres 2 je česká rocková skupina, ktorá pochádza z Brna. Vznikla v roku 1968 pod názvom Progress Organization. Od roku 1977 vystupuje pod názvom Progres 2.

Tvorili ju Zdeněk Kluka (bicie), Pavel Váně (spev, gitara), Jan Sochor (klávesové nástroje) a Emanuel Sideridis (basová gitara).

Premiéru mali v brnianskej Redute 3. apríla 1969.

V roku 1978 mal koncertnú premiéru Dialog s vesmírem, ktorý bol vôbec prvou rockovou operou v Česko-Slovensku. Album s rovnakým názvom vydalo hudobné vydavateľstvo Panton ako LP v roku 1980. Skladba Planeta Hieronyma Bosche II. z tohto albumu má zaujímavo vystavané gitarové sólo. Časť textu skladby mala kapela zakázané nahrať na album a tak bol nahradený tajomným mumlaním.

Diskografia 
 1990 - Otrava krve - LP
 1988 - Změna! - LP
 1984 - Mozek - LP
 1981 - Třetí kniha džunglí - LP
 1980 - Dialog s vesmírem -LP
 1975 - Mauglí - LP 
 1970 - Barnodaj - LP
 1970 - Klíč k poznání - EP

Kniha 
 Petr Gratias, Pavel Váně - V erbu Progres, 2014, Jota ISBN 978-80-7462-540-4

Referencie

Iné projekty

Externé odkazy 
 Oficiálna stránka

 
České hudobné skupiny
Kultúra v Brne
Čechomor

Čechomor je česká hudobná skupina hrajúca české, moravské a slovenské ľudové piesne v rockovom aranžmáne.

História 
Skupina vznikla v roku 1988 ako folkové združenie s názvom Prvá Českomoravská nezávislá hudební společnost. Prvú zostavu tvorili Jiří Beránek (spev a husle), František Černý (spev a gitara), Jiří Michálek (harmonika) a Antonín Svoboda (husle). Prvý album Dověcnosti vyšiel na prelome rokov 1990 a 1991. V roku 1994 začala skupina pozvoľna prechádzať z akustického poňatia zvuku na elektrický. Do skupiny prišiel nový bubeník Martin Rychta a Michal Pavlík, ktorý v skupine stále pôsobí a bol oslovený aj huslista Karel Holas.

Skupina sa rozhodla pre skrátenie mena na Českomoravská hudební společnost a pod týmto názvom vydala v roku 1996 album Medzi horami.

V roku 2002 bol uvedený do kín film Rok ďábla režiséra Petra Zelenku, v ktorom účinkovali spolu s Jaromírom Nohavicom, Karlom Plíhalom a britským hudobníkom Jazom Colemanom. Film získal Českého leva za najlepšiu hudbu k filmu.

Jaz Coleman skupine produkoval v roku 2001 prelomový symfonický album Proměny.

Stálym hosťom skupiny je speváčka Lenka Dusilová.

Súčasné zloženie 
 František Černý
 Karel Holas
 Radek Pobořil
 Roman Lomtadze

Diskografia 
 1991 – Dověcnosti
 1996 – Mezi horami
 2000 – Čechomor
 2001 – Proměny
 2002 – Rok ďábla
 2002 – Čechomor Live
 2003 – Proměny tour 2003
 2004 – Čechomor 1991-1996
 2005 – Co sa stalo nové
 2006 – Stalo sa živě (CD aj DVD)
 2007 – Sváteční Čechomor
 2008 – OST - Svatba na bitevním poli
 2008 – Pověsti moravských hradů a zámků
 2009 – Pověsti českých hradů a zámků
 2009 – Pověsti slezských hradů a zámků
 2011 – Místečko

Referencie

Iné projekty

Externé odkazy 
 Oficiálne stránky skupiny
 fanklub skupiny Čechomor

 
České folkrockové hudobné skupiny
Hudobné skupiny z 1988
Veľká koralová bariéra

Veľká koralová bariéra (staršie Veľká útesová bariéra; nesprávne Veľký koralový útes, Veľký bariérový útes; po ) je najväčšia sústava koralových útesov a ostrovčekov na Zemi. Skladá sa z 2 900 individuálnych korálových útesov rôznych typov a 900 ostrovov a množstvo lagún. Toto územie pokrýva spolu viac ako 20 tisíc kilometrov štvorcových.

Opis 
Nachádza sa v Koralovom mori pri severovýchodnom pobreží Queenslandu v Austrálii. Je dlhá približne , široká 2 až 150 km a možno ju vidieť z vesmíru. Dĺžka útesu je približne rovnaká ako celé západné pobrežie USA. Od pobrežia je vzdialená väčšinou 8 – 180 km.

Ekológia 
Súčasný korálový útes sa začal formovať pred 6 až 8 tisíc rokmi. Útes je skvelým príkladom biodiverzity a pretrvávajúcej ekologickej a biologickej evolúcie. Miestny ekosystém sa vyvíjal tisíce rokov. Veľké množstvo miestnej fauny a flóry je jedinečnej. Odhaduje sa, že tu žije viac ako 10 tisíc druhov, niektoré sú doteraz nepomenované. Tento koralový útes je najväčšia konštrukcia postavená živými tvormi.

Žije tu šesť druhov morských korytnačiek (Chelonia mydas, Natator depressus, Lepidochelys livacea, Eretmochelys imbricata, Caretta caretta, Dermochelys coriacea), štrnásť druhov morských hadov, deväť pozemských hadov a 31 druhov jašterov. Z morských cicavcov je známy dugong morský, delfín čínsky a Orcaella heinsohni. Počas migrácie sa tu objavuje vráskavec dlhoplutvý a vráskavec minke.

Zaujímavým živočíchom sú tiež dugongy, alebo takzvané morské kravy.

Postupný zánik 
Od konca 19. storočia sa teplota vody zvyšuje, s čím je spojené tiež aj blednutie koralov. Koraly tak prichádzajú o symbiotické riasy, ktoré im zabezpečujú prirodzenú výživu, bez ktorej vymierajú. Ak by sa však situácia s globálnym otepľovaním zlepšila, koraly majú schopnosť regenerácie.

V posledných rokoch však vedci zaznamenali prírastok koralov na dvoch tretinách plochy útesu. Ide o najväčší prírastok za posledných 40 rokov.

Ochrana 
V roku 1975 tu vznikla na ploche  rezervácia The Great Barrier Reef Marine Park. V roku 1981 bola zaradená medzi biosférické rezervácie UNESCO. Nachádza sa tu aj viac ako 30 historických vrakov rovnako aj staré majáky. Obidve rezervácie nepokrývajú útesy v Torresovom prielive.

Referencie

Pozri aj 
 Galapágy
 Národný park Komodo
 Península Valdés

Iné projekty 

Lokality Svetového dedičstva v Austrálii
Koralové útesy
Koralové more
Geografia Austrálie
Desperado

Desperado je aj názov druhého albumu skupiny The Eagles.

Desperado je film amerického režiséra hispánseho pôvodu Roberta Rodrigueza z roku 1995 v hlavných úlohach s Antoniom Banderasom ako El Mariachi a Salmou Hayek ako kráskou Caroline. Je to príbeh osamelého muzikanta, ktorý sa chce pomstiť miestnému drogovému bossovi za smrť svojej milej.

Predchodcom filmu bol El Mariachi, poloamatérska Rodriguezova snímka, vyrobená za sedemtisíc dolárov a pokračovaním bol film "Vtedy v Mexiku", ktorý vyšiel pár rokov nato. Tieto tri filmy tvoria "Mexickú trilógiu".

Dvere do filmového sveta otvorila Rodriguezovi spoločnosť Columbia Pictures. Táto zaradila do svojej distribucii El Mariachiho, ktorý kritika hodnotila ako štýlovo čistý a diváci sa na ňom dobre bavili. Po tomto úspechu nasledoval slávny Desperado nakrútený s rozpočtom sedem miliónov dolárov.

Externé odkazy 
 
 
 Desperado na filmklub.sk

Filmy z 1995
Filmy podľa názvu
Filmy USA
Nula

Nula môže byť použité vo význame:
 konkrétne číslo (prirodzené číslo, celé číslo),
 číslica – 0
 neutrálny prvok aditívnej operácie v okruhoch, pozri nula (neutrálny prvok).
Príbovce

Príbovce sú obec na Slovensku ležiaca v Žilinskom kraji, v bývalej Turčianskej župe, geograficky v regióne Turiec.

Polohopis

Vodné toky 
V obci sa vlieva Blatnický potok do rieky Turiec.

Kultúra a zaujímavosti

Pamiatky 
 Rímskokatolícky kostol sv. Šimona a Júdu, jednoloďová gotická stavba s polygonálnym ukončením presbytéria a vežou tvoriacou súčasť jej hmoty pôvodne zo 14. storočia. V období 1580-1673 bol kostol evanjelický. Interiér je zaklenutý renesančnou sieťovou klenbou so štukovými ozdobami z obdobia prestavby kostola v roku 1640. Zariadenie kostola je novodobé, z obdobia okolo roku 1950. Vzácnou pamiatkou tohto kostola je ojedinele dochovaný renesančný zvon. Jednoduchý bezozdobný zvon nesie latinský nápis   (Slovo Pána buď zachované naveky. Roku Pána 1591). 

 Evanjelický kostol, jednoloďová barokovo-klasicistická stavba s polkruhovým ukončením presbytéria a vežou tvoriacou súčasť jej hmoty z roku 1829. Pôvodne príbovskí evanjelici využívali jednoduchý drevený kostol postavený na inom mieste v roku 1783. Stavbu finančne podporil zeman Jozef Benický a jeho manželka Rebeka Lehotská. Súčasný kostol bol postavený v roku 1829 murárskym majstrom Martinom Qilardom, taktiež za Benických pomoci. Fasády kostola sú členené lizénami a kordónovými rímsami. Interiér je zaklenutý valenou klenbou so styčnými výsečami s nízkymi čelami luniet. Z pôvodného kostola boli prenesené oltárne obrazy Posledná večera Pánova, Ukrižovanie Pána a drevená krstiteľnica predstavujúcu Jána Krstiteľa. V roku 1901 prebehla rozsiahla obnova kostola pri ktorej bola ku kostolu pristavená 36 metrová veža. Autorom prestavby je architekt Samuel Petrikovich. Na veži sa dnes nachádzajú tri zvony z roku 1926. Pôvodný organ z roku 1877 bol dielom Samuela Wágnera zo Slovenského Pravna. Súčasný organ od Jána Tučeka z Kutnej Hory je z roku 1935.

 Ujheliovská kúria, jednopodlažná bloková barokovo-klasicistická stavba s manzardovou strechou zo začiatku 19. storočia. Nachádza sa na čísle 25. Pôvodný staviteľ nie je známy, niekedy sa uvádza ako kúria Šimona Ujheliho. V roku 1963 bola zapísaná do ústredného zoznamu pamiatkového fondu pod číslom 615/1. Začiatkom 21. storočia bola budova nevhodne upravená a stratila svoj klasicistický výraz.

Hospodárstvo 
V Príbovciach sídli slovenská firma TTS Martin vyrábajúca elektrické zdrojové agregáty a kogeneračné jednotky značky Martin Power. Vo výrobni v Príbovciach sa vyrábajú stroje pre domáci aj zahraničný trh. Agregáty značky Martin Power vyrobené v Príbovciach používajú jednotky OSN na svojich misiách po celom svete (napr. Afganistan, Golanské výšiny, Eritrea, Východný Timor).

Osobnosti obce

Rodáci 
 Viliam Ruttkay-Nedecký, maliar a pedagóg, narodený 1892 v Príbovciach
 Juan (Ján) Čobrda, biskup Slovenskej synody Sion v USA, narodený 1930 v Príbovciach

Galéria

Referencie

Iné projekty

Externé odkazy 
 Oficiálna stránka obce
 Katolícky kostol na Slovakiana.sk
 Evanjelický cirkevný zbor Príbovce

 
Obce okresu Martin
Zoznam spolukniežat Andorry

Toto je zoznam spolukniežat Andorry. Ďalšie informácie o vzniku a vývoji unikátneho andorrského monarchického systému a detailov týkajúcich sa podielu moci a rozhodovania andorrských spolukniežat, pozri heslo Spolukniežatá Andorry.

Podobné odkazy 
 Andorra

Referencie

Externé odkazy 
 Representació de S.E. El Copríncep Francés
 El Copríncep d'Urgell

Kniežatá
Andorra (štát)
Andorrské zoznamy
Zoznamy vládcov
Denník (žurnalistika)

Denník je druh tlačeného periodika vychádzajúceho zväčša šesť alebo päťkrát týždenne, najmenej však trikrát za týždeň. Denníky sa delia na ranné noviny a večerníky. Prvým denníkom na Slovensku bol Slovenský denník vychádzajúci od roku 1910.

Pozri aj 
 Periodikum

Externé odkazy 
Zoznam Slovenských denníkov
František Rábek

Mons. František Rábek (* 17. február 1949, Močenok) je slovenský rímskokatolícky biskup a prvý ordinár Ordinariátu ozbrojených síl a ozbrojených zborov Slovenskej republiky.

Životopis 
Za kňaza bol vysvätený 17. júna 1972 po štúdiách na Rímskokatolíckej cyrilometodskej bohosloveckej fakulte a po kňazskej formácii v Kňazskom seminári sv. Cyrila a Metoda v Bratislave. Ako kaplán pôsobil v rokoch 1972-1973 v Bošanoch, v rokoch 1973-1979 v Nitre-Horné mesto, v rokoch 1979-1982 pôsobil ako správca pútnického miesta Nitra-Kalvária, v rokoch 1982-1989 bol správcom farnosti Drážovce a v rokoch 1989-1990 bol správcom farnosti v Čiernom pri Čadci. Po nástupe do úradu nitrianského diecézneho biskupa Mons. Jánom Chryzostomom Korcom SJ bol menovaný vo februári 1990 za generálneho vikára Nitrianskej diecézy. 

Dňa 13. júla 1991 ho pápež sv. Ján Pavol II. vymenoval za pomocného biskupa Nitrianskej diecézy a zveril mu titulárne sídlo Catrum. Biskupskú vysviacku prijal 27. júla 1991. Vysvätil ho diecézny biskup Nitrianskej diecézy a kardinál Mons. Ján Chryzostom Korec SJ, spolu s arcibiskupom Trnavskej arcidiecézy a metropolitom Slovenska Mons. Jánom Sokolom a apoštolským nunciom v Česko-slovensku Mons. Giovannim Coppom Dňa 20. januára 2003 ho pápež sv. Ján Pavol II. vymenoval za prvého ordinára novozriadeného ordinariátu Ozbrojených síl a ozbrojených zložiek Slovenskej republiky. Funkciu prebral 1. marca 2003  

V rámci Konferencie biskupov Slovenska je predsedom Rady pre vedu, vzdelanie a kultúru. Pápež Benedikt XVI. ho v roku 2010 vymenoval za konzultora Kongregácie pre biskupov a jej Úradu pre riadenie vojenských ordinariátov. V roku 2012 bol prijatý za riadneho člena Európskej akadémie vied a umení v rakúskom Salzburgu. 

Dňa 3. marca 2015 slávnostné otvoril Synodu Ordinariátu OS a OZ Slovenskej republiky, ktorá trvala do 1. marca 2017. Cieľom synody bolo zhodnotiť doterajšie skúsenosti ordinariátu a stanoviť smernice pre ďalší rozvoj.

Ocenenia 
 2006 - Cena Pro Defensione
 2007 - Pamätná medaila ministra obrany III. stupňa
 2008 - Medaila za vernosť Ozbrojeným silám SR III. stupňa
 2009 - Čestný odznak náčelníka Generálneho štábu I. stupňa
 2011 - Čestný odznak ozbrojených síl SR III. stupňa
 2011 - Najvyššie vyznamenanie Maltézskeho rádu určené pre klérus - Veľký kríž „Pro Piis Meritis“

Publikácie2006 - Mozaika pravdy 
 2009 - V službe Slova
 2010 - Svetlo adventných a vianočných dní
 2012 - Cez kríž ku vzkrieseniu

Referencie

Zdroj 
 www.ordinariat.sk – Mons. František Rábek životopis na oficiálnej stránke Ordinariátu OS a OZ SR
 

Biskupi Nitrianskej diecézy
Konferencia biskupov Slovenska
Osobnosti z Močenka
Taganrog

Taganrog () je mesto a prístav v Rostovskej oblasti v Rusku s populáciou okolo 279 000 obyvateľov (2005). Bol založený Petrom I. Veľkým ako vojenský prístav v roku 1698. V súčasnosti je to významný nákladný prístav.

Poloha 
Mesto leží v oblasti Kubánsko-azovskej nížiny na juhovýchode Miuského polostrova, ktorý zasahuje do Taganrožského zálivu v Azovskom mori. Historická časť mesta leží na myse Taganij Rog (z gr. Τηγανι – panvica).

Dejiny 
Bol založený za vlády Petra I. v roku 1698 na myse Tagan-Rog ako vojenská pevnosť a základňa Azovskej flotily. V roku 1711 musela byť pevnosť zničená v dôsledku záverov Prutského mieru. V roku 1769 oblasť definitívne obsadili ruské vojská, oficiálne bol pričlenený k Rusku v roku 1774. Po založení Sevastopoľa stratil svoj predošlý vojenský význam, nadobudol však význam ako obchodný prístav. Počas Krymskej vojny bol vystavený útokom anglicko-francúzskej flotily. V roku 1869 bolo mesto spojené železničnou traťou s Rostovom nad Donom a Charkovom. V priebehu 19. storočia boli v meste vybudované viaceré priemyselné podniky. Počas občianskej vojny v januári 1918 mesto obsadili vojská Červenej armády už v máji ho však obsadili nemecké jednotky a neskôr bielogvardejci gen. Denikina. V januári 1920 ho obsadili sovietske sily 1. jazdeckej armády. V roku 1934 začala v meste pracovať letecká konštrukčná kancelária Beriev, ktorá sa zaoberala stavbou hydroplánov a lietajúcich člnov. Do roku 1937 bol Taganrog pričlenený k Rostovskej oblasti.

Počas druhej svetovej vojny ho vyše dva roky okupovali nemecké vojská po tom čo ho 22. októbra 1941 opustili sovietske jednotky. 29. októbra 1941 jednotky nemeckej Einsatzgruppe D povraždili v areáli leteckých závodov všetkých asi 2500 židovských obyvateľov mesta. Zachránil sa zrejme iba 14 ročný chlapec Vladimir Kobrin. Ďalších asi 7000 taganrogčanov, medzi nimi asi 1500 detí boli zavraždení okupačnými jednotkami v rokline Petrušino. V priebehu okupácie bolo 15000 obyvateľov mesta odvlečených na nútené práce do Nemecka.

V júni 1943 boli z miestneho detského domova nacistami evakuované deti do obce Verchňaja Lepeticha, v Chersonskej oblasti, kde ich prinútili darovať krv pre nemeckých vojakov. Krv im bola odoberaná v lodnej nemocnici na Dnepri a ich mŕtve telá hodené do rieky. Vo februári 1944 bolo preživších 22 detí náhodne vypátraných a oslobodených jednotkami 301. streleckej divízie. 

Posledné masové popravy v meste uskutočnili nacistickí okupanti 21. augusta 1943, keď povraždili 80 obyvateľov mesta pri pobreží Taganrožského zálivu. Mesto bolo oslobodené jednotkami 130. streleckej divízie 30. augusta 1943.

Po vojne bolo mesto zrekonštruované. Nastal významný rozvoj strojárenského priemyslu. V meste sa vyrábajú automobily a lietadlá.

Rodáci 
 Anton Pavlovič Čechov (1860–1904) – ruský spisovateľ
 Alexandre Koyré (1892–1964) – francúzsky historik

Referencie

Iné projekty

Externé odkazy 
 Oficiálna stránka 

 
Mestá v Rusku
Prístavné mestá v Rusku
Rostovská oblasť
Kolín nad Rýnom

Kolín nad Rýnom () je štvrté najväčšie mesto Nemecka (po Berlíne, Hamburgu a Mníchove) a najväčšie mesto spolkovej republiky Severné Porýnie-Vestfálsko a v metropolitnej oblasti Porúrie. Mesto je tiež jedným z hlavných európskych metropolitných oblastí s viac ako desať miliónmi obyvateľov. Kolín nad Rýnom sa nachádza na oboch stranách rieky Rýn, preto je aj významným prístavným mestom. 

Je významným kultúrnym centrom pre oblasť Porýnia, pretože je domovom pre viac ako tridsať múzeí a stoviek galérii. Výstavy sa pohybujú od miestnych archeologických lokalít až po moderné umenie. Slávny Kolínsky dóm (Kölner Dom) je sídlo katolíckeho arcibiskupa Kolína. Nachádza sa tu aj jedna z najstarších európskych a najväčších univerzít Kolínska univerzita. Koná sa tu množstvo veľtrhov, ako je Gamescom či Art Cologne. Zastúpenie tu má aj relatívne silná slovenská komunita, ktorá sa z časti stretáva aj pri pravidelných slovenských bohoslužbách slúžených slovenským kňazom.

Geografia mesta 
Kolín nad Rýnom sa nachádza na dolnom toku rieky Rýn v zálive Kölner Bucht. Mesto obklopuje niekoľko pohorí, na východe pohorie Bergisches Land a horská oblasť Sauerland, na juhozápade pohorie Eifel a Rheinisches Schiefergebirge. Najvyšším bodom v meste je Königsforst (118 m n. m.) a najnižším bodom je Worringer Bruch (37 m. n. m.). Kolín nad Rýnom sa nachádza v oblasti prechodnej zóny od mierneho oceánskeho podnebia po kontinentálne podnebie s miernymi zimami a mierne teplými letami. Priemerný ročný úhrn zrážok je 798 mm. Mesto sa nachádza v ťažobnej oblasti, bohatej na hnedé uhlie a v nížine rieky Rýn sa nachádzajú úrodné polia.

Kolín nad Rýnom je pravidelne ovplyvňovaný povodňami rieky Rýn, a je považovaný za najviac zaplavované európske mesto. Mesto má preto rozsiahly povodňový kontrolný systém, čo tvorí niekoľko protipovodňových zábran ako ochranu pred stúpajúcou vodou pre budovy blízko brehov a záplavové územia.

Partnerské mestá

Referencie

Iné projekty 

 
Mestá v Severnom Porýni-Vestfálsku
Hanza
Slobodné ríšske mestá
Sídla na Rýne